I jornada formativa sobre actuació policial en matèria de drons
04 de desembre 2018

![](/media/zzghimuv/95_c_jornada-drones_01.jpg)  

La Prefectura de la Policia Local ha organitzat la ‘I jornada formativa sobre actuació policial en matèria de drons’, que ha comptat amb el patrocini de l'Ajuntament de Sagunt i la col·laboració de l'escola de pilots RPAS EagleDron de Xest, especialista en la formació i especialització en matèria de drons de les diferents forces i cossos de seguretat, així com en altres servicis d'emergències.

  

La ponència ha sigut a càrrec de dos experts en la matèria, Ángel Suárez Benavente, pilot d'Helicòpters i capità de la Guàrdia Civil; i Juan Manuel Gil Giménez, professor i instructor de RAPS i també guàrdia civil.

  

L'objecte de la jornada ha consistit a donar a conéixer als agents les eines i pautes a seguir davant qualsevol possible infracció que en matèria de drons puga donar-se en la seua demarcació.

  

En la jornada s'han tingut en compte les especials característiques del nostre terme municipal en allò referit a possibles restriccions de vol amb drons, tant per a ús professional com a recreatiu, ja que el nostre espai aeri està afectat per zones de tipus A (espai aeri controlat), B (zona aèria de seguretat de la base militar de Bétera), C (espai aeri no controlat), D (àrea de seguretat de l'aeròdrom de La Llosa) i I (zones urbanes).

  

Així mateix, s'han donat a conéixer els documents que ha de portar l'operador, així com certificacions, autoritzacions i comunicacions prèvies necessàries per a dur a terme qualsevol tipus d'operació aèria siga especialitzada o recreativa.

  

Esta jornada ha servit com a primera presa de contacte dels agents amb el món aeronàutic i més concretament amb l'ús creixent de drons (RPAS), així com de formació complementària per als agents que recentment han realitzat el curs de pilot avançat de drons.​

*   [](http://www.facebook.com/sharer.php?u=https://aytosagunto.es/va/actualitat/i-jornada-formativa-sobre-actuacio-policial-en-materia-de-drons/ "Facebook")
*   [](http://twitter.com/share?url=https://aytosagunto.es/va/actualitat/i-jornada-formativa-sobre-actuacio-policial-en-materia-de-drons/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/i-jornada-formativa-sobre-actuacio-policial-en-materia-de-drons/ "Linked In")
*   [](mailto:?body=https://aytosagunto.es/va/actualitat/i-jornada-formativa-sobre-actuacio-policial-en-materia-de-drons/)